CELEX: 62011CN0460
Language: et
Date: 2011-09-05 00:00:00
Title: Kohtuasi C-460/11: Eelotsusetaotlus, mille on esitanud Bundesgerichtshof (Saksamaa) 5. septembril 2011 — Hewlett-Packard GmbH versus Verwertungsgesellschaft Wort (VG Wort)

10.12.2011   
            
            
               ET
            
            
               Euroopa Liidu Teataja
            
            
               C 362/12
            
         Eelotsusetaotlus, mille on esitanud Bundesgerichtshof (Saksamaa) 5. septembril 2011 — Hewlett-Packard GmbH versus Verwertungsgesellschaft Wort (VG Wort)
   (Kohtuasi C-460/11)
   2011/C 362/18
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Kassatsioonkaebuse esitaja: Hewlett-Packard GmbH
   
      Vastustaja: Verwertungsgesellschaft Wort (VG Wort)
   
      Eelotsuse küsimused
   
   Euroopa Liidu Kohtule esitatakse Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (1) tõlgendamiseks järgmised eelotsuse küsimused:
   
               1)
            
            
               Kas direktiivi tuleb siseriikliku õiguse tõlgendamisel arvesse võtta ka nende asjaolude puhul, mis leidsid aset pärast direktiivi jõustumist 22. juunil 2001, kuid enne kohaldatavaks muutumist 22. detsembril 2002?
            
         
               2)
            
            
               Kas printeriga tehtud reproduktsioonid on reproduktsioonid, mis on saadud mis tahes fototehnika või muu sama toimega meetodi abil direktiivi artikli 5 lõike 2 punkti a tähenduses?
            
         
               3)
            
            
               Kui vastus teisele küsimusele on jaatav: kas direktiivis sätestatud nõue maksta õiglast hüvitist direktiivi artikli 5 lõigetes 2 ja 3 ette nähtud reprodutseerimisõiguse erandite või piirangute eest on Euroopa Liidu põhiõiguste harta artiklist 20 tulenevat võrdse kohtlemise põhimõtet arvesse võttes täidetud ka sel juhul, kui õiglase hüvitise rahastamiseks kogutavat tasu maksma kohustatud isikuteks ei osutu printerite tootjad, importijad ja edasimüüjad, vaid hoopis reprodutseerimiseks kohaste seadmete ahela mõne muu seadme või muude seadmete tootjad, importijad ja edasimüüjad?
            
         
      (1)  EÜT L 167, lk 10; ELT eriväljaanne 17/01, lk 230.